1. **тур 5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

Был шиғырҙа автор бик ҙур проблема күтәрә. Бөйөк Ватан һуғышының тамамланыуына 72 йыл үтһә лә, һуғыш һалған яралар һаман онотолмай. Кемдер һаман ирен, атаһын, ағаһын, улын көтә. Бөйөк Ватан һуғышы – иң ҡәһәрле, ауыр һуғыш булған, миллиондарса кешенең ғүмерен өҙгән.

Был теманы шағир Рафаэль Сафин бик күп шиғырҙарында сағылдырған. “Ҡыр ҡаҙҙары” тигән шиғырында һуғышта һәләк булған һалдаттарҙың яҙ һайын ҡыр ҡаҙҙары булып тыуған яҡҡа ҡайтып йөрөүен “өндә түгел, төштә” күргәнен һүрәтләгән:

“Минең алда ҡаҙҙар түгел ине, – һалдаттар.

Беҙ бит, – тиҙәр, – яуҙа үлеп ҡалған һалдаттар.

Ҡыр ҡаҙҙары булып тыуған яҡҡа ҡайтып төштөк бына хәҙер ҙә”.

Шағир беҙҙе уларҙы онотмаҫҡа саҡыра, башҡаса бер ҡасан да һуғыш булмаһын, тигән идея күтәрә: “Онотманымы беҙҙе яҡташтар? Онотһағыҙ беҙҙе, ҡайта алмаҫбыҙ ҡыр ҡаҙҙары булып та”.

2. Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

Ер **СИФАТйәм-йәшел** ине, күк – **СИФАТзәп-зәңгәр**. (сифаттар хәбәр ролендә).

Шундай **СИФАТяҡты**, **сыуаҡ** яҙ ине, (сифаттар аныҡлаусы ролендә).

**ҠЫЛЫМбаҡ** та **ҠУШМА ҠЫЛЫМаҡылыңдан яҙ** (ҡылымдар хәбәр ролендә).

3. Шиғыр өҙөгөндә аҫтына һыҙылған һүҙгә тулы морфологик анализ яһарға:

**Балаларыбыҙҙы** – кемдәребеҙҙе? Исем, башланғыс формаһы – бала, тамыр исем, күплектә, 1-се затта, төшөм килештә, уртаҡлыҡ, һөйләмдә тултырыусы ролен үтәй.

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

“тәғәйен” тигән сифатҡа Ҡояшлы, аяҙ – **синонимдар.**

Болот – аяҙ, төштә – өндә **– антонимдар.**

Ҡояшлы ла булыр көндәрегеҙ,

аяҙ күкте ҡаплар болот та. **Был – антитеза.**

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

**Тулғандыр** – “тул” тамыр ҡылым. Башланғыс формаһы – **“тул”.**

**Мәңгелеккә** - **“мәңге”** тигән рәүешкә **“лек”** яһаусы ялғауы ҡушылып, **“мәңгелек”** яһалма исем барлыҡҡа килгән. Башланғыс формаһы – **“мәңгелек”.**

**Тәғәйенләп** - **“тәғәйен”** тигән сифатҡа “**лә**” яһаусы ялғауы ҡушылып ҡылым, **“п”** ялғауы ҡушылып, ҡылымдың затһыҙ формаһы – хәл ҡылым барлыҡҡа килгән. Башланғыс формаһы – **“тәғәйенлә”.**

6. Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

Алтын диңгеҙ, алтын диңгеҙ,

Иркәһе ер әсәнең,

Һин бит минең яҡты көнөм,

Шатлығым, киләсәгем (Рәшит Назаров).

Был һөйләм – ябай, 2 составлы, тарҡау, тулы, хәбәр һөйләм, тарҡау өндәш һүҙ -

“Алтын диңгеҙ, алтын диңгеҙ, иркәһе ер әсәнең” менән ҡатмарланған.

7. Мәҡәлдәрҙең аҙағын яҙып бөтөрөргә:

Һүҙе хаҡтың йөҙө аҡ.

Яҡшының үҙе яҡшы, үҙенән һүҙе яҡшы.

Яман аш йөрәккә ятмаҫ, яман һүҙ күңелгә ятмаҫ.

Аҡыл – теҙген, ҡылыҡ – ат, теҙгенеңде белеп тарт.

Тел зиннәте – тура һүҙ.

8. Шиғырҙы образлы итеүсе сараларҙы күрһәтергә:

Нурға сумған түбәһе – эпитет, күккә ашҡан Уралым – гипербола,

маҡтай йырҙарым, данлай йырҙарым – йәнләндереү, алтындай, көмөштәй (балҡый) – сағыштырыуҙар.

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

Синтаксик үҙенсәлеге: ҡатмарлы синтаксик конструкция – **теҙем** бирелгән.

Морфологик үҙенсәлеге:

Ҡылымдар шарт һөйкәлешендә ҡулланылған: **бөтһә, уйнаһам, йырлаһам;**

Исемдәр 1-се эйәлек затында, берлектә ҡулланылған: **Уралым, һүҙем, телемдә, йырым.**

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

Төн (ниндәй?) ш**омло, ҡараңғы (сифат аныҡлаусы функцияһын үтәй).**

Йәшен (ни эшләй?) ялтлай,

**зыңлай** (ни эшләй?) тәҙрә. **(ҡылымдар хәбәр функцияһын үтәй).**

11. Шиғырҙың лексик үҙенсәлектәрен белдергән һүҙҙәрҙе билдәләргә:

Аяҙ - болот – антонимдар.

Йығылам – барам – антонимдар.

Абынам, йығылам – синонимдар.

Яҡшы - яман – антонимдар.

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға: Болон ауылы урамының икенсе **яғы** Болон шишмәһе буйлап **теҙелгән**. Тигеҙ киң **урам** көнө буйы тын **була.** **Ололар** – **эштә.** **Бала-саға** **Болон шишмәһендә**, олораҡтар саҡ ҡыны арараҡ ағыусы **Мәндемдә**. Бәләкәй ауылдың **урамы** иртәле-кисле генә **йәнләнә.** **Көтөү** **китеп**, **шау-шыу** **баҫылғас**, **ир-ат, бисә-сәсә, йәш-елкенсәк** эшкә **сыға**. Шунан көнө буйы тағы **тынлыҡ** (Әнүр Вахитов).

13.Аҫтына һыҙылған һүҙгә тулы морфологик анализ яһарға:

**Һайрамағандыр –** ни эшләмәгән? ҡылым, башланғыс формаһы – һайра, тамыр ҡылым, юҡлыҡ формаһында, -дыр икеләнеү киҫәксәһен ҡабул иткән, хәбәр һөйкәлеше, берлектә, 3-сө затта, шаһитһыҙ үткән заманда, төп йүнәлештә, һөйләмдә – хәбәр.

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

Төн уртаһы еткәс, гармун тотоп, мунсаға ла барып ултырған. (**­ =**), **[=**].

(эйәртеүле ҡушма һөйләм, 1-се – эйәрсән ваҡыт һөйләм, 2-се баш һөйләм).

Ә өйрәнгәс инде – шул ине бәхет үҙе. [­ =] (ябай һөйләм, ике составлы, тарҡау, тулы, хәбәр, айырымланған хәл әйтеме менән ҡатмарланған).

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

Тамаҡтар – ас, күңелдәр – туҡ.

Һыҙыҡтар эйә менән хәбәр араһында ҡуйылған.

16. Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

Тын төндәрҙең алһыу **зәңгәрлеген (исем)**

Күргәнем юҡ ине һис кенә.

Күңелемдә урғып йырҙар таша,

Һәр һүҙемдә – **һүнмәҫ** **(ҡылым, затһыҙ формаһы сифат ҡылымдың киләсәк заманы)** хис кенә (Әсхәл-Әхмәт-Хужа).

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр **өндәш һүҙҙәр** тип атала.

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

* **Атай малы – ҡатай малы**,
* **Баш һау булһа, миңә лә мал**
* М**аллы байҙан уллы бай**
* **Шайтан ярлы, мин бай**
* **Хоҙайҙың биргәненә шөкөр.**

**Былар – әйтемдәр. Әйтемдәр халыҡ ижадына ҡарай. Ниндәйҙер төшөнсә тураһында образлы фекерләүҙе аңлата.**

19. Бирелгән һөйләмдә ни өсөн ике нөктә ҡуйылған?

Буҙ күктәрҙең яуыр болоттары,

Йәйҙәр килһә, **шуны** дөрөҫләй: **(нимәне?)**

Ҡараңғы көн күшектергән мәлдә

Һаҙағайҙар йәнгә нур өҫтәй.

(ике нөктә ҡуйылған, сөнки эйәртеүле ҡушма һөйләмдә баш һөйләмдәге “шуны” мөнәсәбәт

һүҙен эйәрсән тултырыусы һөйләм асыҡлап килгән).

Күңелдәрҙең ауыр болоттары

Был ҡанунға һыйып йәшәмәй: **(ни өсөн?)**

Ҡайғы йәше күҙҙән яуған мәлдә

Шатлыҡ нуры йәндә йәшнәмәй.

(ике нөктә ҡуйылған, сөнки эйәрсән сәбәп һөйләм баш һөйләмде асыҡлап килгән).

20. Аҫтына һыҙылған конструкция һөйләмдең ниндәй киҫәге?

Уйнай гармун…

**(Гармун уйнағанда) (ҡасан? эйәртеүле ҡушма һөйләмдә эйәрсән ваҡыт һөйләм)**

[киң урам да һиңә тар бит ул].

Уйнай гармун…

**Гармун (нимәнең? Ябай һөйләмдә аныҡлаусы) моңона** (**нимәгә? Ябай һөйләмдә тултырыусы**) ла

елкенмәгән йөрәк бар бит ул (Рафаэль Сафин).